Document ID: /roh_data/filtered/fineweb-2-filterrobots_roh.jsonl.gz/26265

Investigaziun cunter pliras interpresas da construcziun
- Gievgia, 1.11.2012, 11:49
La cumissiun da concurrenza CUMCO investighescha en l'Engiadina Bassa cunter pliras interpresas da construcziun. Mesemna e gievgia ha ella intercurì ils biros da pliras interpresas.
La CUMCO haja survegnì indicaziuns che pliras interpresas da construcziun auta e bassa en l'Engiadina Bassa sajan sa cunvegnidas ina cun l'autra, ha ditg Rafael Corazza da la CUMCO. En spezial giaja quai per cunvegnas per reparter ils clients ed ils projects da lavur sco era per reparter lavurs publitgadas. Quantas firmas ch'èn involvidas n'ha Corazza betg ditg. (fc/sda)